NaiveNeuron/SloPal huggingface dataset:
Laššáková, Jana, podpredsedníčka NR SR (2015-09-17):
Príjemné dobré ráno, vážené panie poslankyne, páni poslanci, otváram druhý rokovací deň 54. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Pavol Abrhan, Tibor Bastrnák, Otto Brixi, Dušan Čaplovič, Viera Kučerová, Igor Matovič, Peter Pollák. Na zahraničnej pracovnej ceste je poslankyňa Národnej rady Magdaléna Vášáryová. Pokračujeme v prerušenej rozprave o informácii o aktuálnej situácii riešenia migračnej krízy v Európskej únii . Poverený člen vlády Ján Richter zaujal miesto určené pre navrhovateľov, je tu prítomný aj predseda výboru pre európske záležitosti ako spravodajca Ľuboš Blaha. Ďalším v poradí z písomne prihlásených rečníkov je poslanec Juraj Miškov, ktorému teraz odovzdávam slovo, a pripraví sa pán poslanec Mikuláš Dzurinda. Nech sa páči, pán poslanec.
M. Hort, podpredseda NR SR: (2008-12-05):
Poprosím všetkých, ktorí sa potrebujú v sále o niečom inom rozprávať ako o zákonoch, ktoré prerokovávame, nech tak urobia mimo rokovacej sály. Dosť to tu vyrušuje. Ďakujem pekne. A teraz dávam slovo spoločnej spravodajkyni z výboru pre pôdohospodárstvo, životné prostredie a ochranu prírody pani poslankyni Magde Košútovej, aby informovala Národnú radu Slovenskej republiky o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Nech sa páči, pani poslankyňa.
Laššáková, Jana, podpredsedníčka NR SR (2012-07-02):
Pán poslanec Podmanický.
Pčolinský, Peter, podpredseda NR SR (2023-06-21):
S reakciou pani poslankyňa Marcinková.
Šefčík, Marek, poslanec NR SR (2023-03-17):
Prosím, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi.
P. Hrušovský, podpredseda NR SR: (2001-12-04):
(Hlasovanie.) Prítomných je 109 poslancov, za 7, proti 63, zdržalo sa 38, nehlasoval 1. Neschválili sme piaty pozmeňujúci návrh.
Maďarič, Marek, minister kultúry SR (2015-01-30):
Ďakujem za slovo, pán podpredseda. Vážené panie poslankyne, páni poslanci, cieľom predloženého návrhu zákona je úprava práv a povinností osôb pôsobiacich v oblasti audiovízie, úprava evidencie slovenských audiovizuálnych diel, evidencie osôb pôsobiacich v audiovízii a evidencie nezávislých producentov, ako aj úprava jednotného systému označovania postavenia a pôsobnosti Slovenského filmového ústavu a úprava podmienok na odborné uchovávanie originálnych nosičov audiovizuálnych diel a zvukovo-obrazových záznamov tvoriacich audiovizuálne dedičstvo Slovenskej republiky. V oblasti evidencie sa navrhuje, aby zoznam slovenských audiovizuálnych diel a zoznam osôb pôsobiacich v audiovízii viedol Slovenský filmový ústav a zoznam nezávislých producentov Audiovizuálny fond. Pri úprave jednotného systému označovania bude mať povinnosť určovať a zverejňovať vekovú hodnosť audiovizuálneho diela, zvukového záznamu, umeleckého výkonu a multimediálneho diela ich distributér. Povinnosť zverejňovať vekovú hodnosť má aj prevádzkovateľ audiovizuálneho technického zariadenia, prevádzkovateľ mediatéky a prevádzkovateľ počítačovej herne. Návrh zákona ďalej upravuje postavenie, poslanie, činnosť, orgány a organizáciu Slovenského filmového ústavu, ako aj nakladanie s majetkom štátu v správe Slovenského filmového ústavu. Slovenský filmový ústav sa podieľa na uchovávaní, ochrane, obnove a zveľaďovaní audiovizuálneho dedičstva, na propagácii a prezentácii audiovízie a vykonáva vedeckú a výskumnú činnosť. Orgánmi Slovenského filmového ústavu sú generálny riaditeľ, rada a komisia pre audiovizuálne dedičstvo. Úprava ochrany audiovizuálneho dedičstva vychádza predovšetkým z európskeho dohovoru o ochrane audiovizuálneho dedičstva. Návrh zákona vymedzuje pojem audiovizuálneho dedičstva, upravuje fond audiovizuálneho dedičstva, jeho zložky, depozitnú povinnosť, inštitút zákonného a dobrovoľného depozitára a akvizičnú činnosť. Z dôvodu požiadaviek aplikačnej praxe, najmä potreby jednoznačnejšie vymedziť pojem programy alebo program vyrobený nezávislým producentom, sa novelizuje aj zákon o vysielaní a retransmisii. Takisto sa týmto návrhom mení a dopĺňa zákon o audiovizuálnom fonde a síce v tom, že sa mení základ pre výpočet príspevku prevádzkovateľa audiovizuálneho technického zariadenia do audiovizuálneho fondu, a to tak, že príspevok prevádzkovateľa audiovizuálneho technického zariadenia je 1 % z každej predanej vstupenky na audiovizuálne predstavenie za posledný kalendárny rok a zavádza sa aj povinnosť platiť príspevok do fondu pre poskytovateľa audiovizuálnej mediálnej služby na požiadanie, a to vo výške pol percenta z celkových príjmov poskytovateľa tejto služby na požiadanie. Ďakujem pekne.
M. Číž, podpredseda NR SR: (2009-04-21):
Pán poslanec Janiš.
Zmajkovičová, Renáta, podpredsedníčka NR SR (2013-10-24):
Pán poslanec Valocký s reakciou.
Lackovič, Marek, poslanec NR SR (2024-04-17):
Ďakujem pekne. Tak včera sme prerokúvali pomoc pre samosprávy, 167 miliónov pre mestá a obce do 31. mája ´24, 67 miliónov pre samosprávne kraje do 31. mája ´24, uvoľnenie rezervných fondov do 31. 12. 2024 na použitie na bežné výdavky a dnes, ani nie o 24 hodín neskôr, dávame štátu moc rozhodovať o miestnych cestách, dávame štátu možnosť, alebo ministerstvu dopravy po novom, aby za neplnenie nariadení mohli samosprávy sankcionovať, a to dokonca opakovane. Nerozumiem tomuto správaniu, kedy jeden deň samospráve pomáhame a druhý deň, naopak, samospráve škodíme. Jednou rukou dávame, druhou rukou berieme. My v Progresívnom Slovensku na toto budeme upozorňovať a rozhodne toto nie je to, čo samosprávy posilní a čo im pomôže, práve naopak, nehovoriac už o tom kontexte, že len včera, pred pár hodinami, sme im naozaj významným spôsobom pomáhali. Ďakujem veľmi pekne.
Galbavý, Tomáš, poslanec NR SR (2011-03-23):
Ďakujem za slovo. Pán kolega, ja si pamätám, keď ste predkladali tlačový zákon v minulom volebnom období naša politická strana a nakoniec celá opozícia ho zablokovala. Je to pravda, zablokovali sme Lisabonskú zmluvu a vôbec toho neľutujem, malo to predovšetkým veľký význam, pretože ten pôvodný návrh, ktorý pripravoval pán exminister Maďarič bol likvidačný pre médiá, eliminoval slobodu, skresľoval objektivitu informácií a tak ďalej, čiže bol veľkým bičom a zastrašoval existenciu médií ako takých. Potom ste ustúpili, zákon ste upravili, čo je chvályhodné, ale my stále tvrdíme, že ten zákon je nedostatočný a má svoje chyby a samozrejme, pán minister predkladá návrh zákona, ktorý by mal tieto chyby opraviť. Čo sa týka verejných činiteľov, rovnako si myslím, že by nemali byť vyňatí, poviem celkom otvorene, nemali by byť vyňatí z práva v prípade, že média o nich poskytnú informácie alebo skutkové tvrdenie bude mať nepravdivý charakter. To nie je správne, ale isteže som o tom presvedčený, že sa ešte zhodneme v druhom čítaní a nájdeme spoločný prienik, ale nie je to z mojej strany žiadna podmienka. Za zákon v každom prípade zahlasujem, lebo je to obrovský posun a krok dopredu. Pán kolega, ďalej čo vám môžem vyčítať, hovoriť o zákone, o súčasnom platnom zákone, ktorý dáva možnosť zneužívania, že nie je zlý len na základe štatistických údajov, pretože sa zriedka kedy využil doteraz, je argument iracionálny. Sám dobre viete, že štatistika sa kedykoľvek môže meniť. Dnes sa nezneužíva, zajtra sa zneužívať môže. Takže z tohto argumentu by som nevychádzal. Ďakujem pekne.
P. Hrušovský, podpredseda NR SR: (2002-06-26):
Budeme pokračovať po obedňajšej prestávke o 14.00 hodine ďalšími bodmi programu, tak ako sú uvedené v schválenom programe. Prerušujem rokovanie, páni poslanci. (Prerušenie rokovania o 11.56 hodine.) (Pokračovanie rokovania o 14.05 hodine.)
Jurík, Beáta, poslankyňa NR SR (2024-01-08):
Ďakujem pekne za slovo. A ďakujem aj za váš vysokoodborný príspevok, pani poslankyňa, vždy v tomto pléne radosť počúvať niekoho, kto vie, o čom hovorí. Ja by som sa chcela vrátiť opäť k výzvam, ktoré slovenskej vláde adresovala či už Európska komisia, alebo Európska prokuratúra, predstavitelia slovenskej vlády pritom predtým tvrdili, že tento krok, a síce promafiánsky balíček, a konkrétne aj to zrušenie špeciálnej prokuratúry dopredu konzultovali s Európskou komisiou, a áno, Robert Fico, minister spravodlivosti a tiež minister obrany Robert Kaliňák, teda ktovie prečo sa stretli s komisárom Reyndersom 27. novembra, avšak ten list, ktorý prišiel z Európskej komisie, prišiel až 5. decembra, čiže si myslím, že Európsku komisiu úplne nepresvedčili o tom, že prečo je potrebné a prečo je dobré zrušiť špeciálnu prokuratúru. Niekoľko dní po tom prišlo aj stanovisko Európskej prokuratúry, citujem: „V tejto súvislosti Európska prokuratúra tiež poznamenala, že rýchlosť, s akou slovenská vláda mieni pristúpiť k týmto zmenám, vyvoláva vážne pochybnosti o dodržiavaní povinnosti lojálnej spolupráce.“ Vy s nami síce nediskutujete, ale nám sa na výbore pre európske záležitosti predsa podarilo z koaličných poslancov a poslankýň aspoň niekoľko informácií tak vydolovať, keď sme debatovali o uznesení, ktorým ich zaúkoloval Robert Fico týždeň predtým a ktoré na výbore – ako inak – silou pretlačili, a myslím, že pán poslanec Mažgút si to tiež dobre pamätá. A koaličná poslankyňa pani Plevíková, škoda, že už teraz šla na obed, nás ubezpečila, že Európska prokuratúra a Európska komisia budú nakoniec spokojné. Nuž dnes sme tu, rokujeme o skrátenom legislatívnom konaní, je to teda v procese a už o pár dní môže byť celý ten promafiánsky balíček schválený. Tak neviem, ale ja nemám pocit, že by táto vláda urobila niečo pre to, aby či už Európska komisia, alebo Európska p... (Prerušenie vystúpenia časomerom.)
Kollár, Boris, predseda NR SR (2022-11-30):
Prosím, prezentujme sa a hlasujeme. (Hlasovanie.) Prítomných 138 poslancov, za 136, proti 1, zdržal sa 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní . Pani poslankyne, páni poslanci, keďže sme sa rozhodli, že vládny návrh zákona (tlač 1330) prerokujeme v skrátenom legislatívnom konaní, podávam návrh, aby sme po prerokovaní prvého čítania pristúpili k hlasovaniu, teda ešte pred obedňajšou prestávkou. O štrnástej hodine by sme prerokovali tento vládny návrh zákona v druhom čítaní. Je, prosím, všeobecný súhlas? (Súhlasná reakcia pléna.) Áno. Ďakujem pekne. Konštatujem, že sme určili termín prerokovania tohto návrhu. (Reakcie z pléna.) Áno a po druhom čítaní, hlasovanie bude o sedemnástej. Pristúpime k hlasovaniu o návrhu uznesenia k návrhu strategických zámerov činnosti Sociálnej poisťovne na obdobie rokov 2022 – 2027 (tlač 1220). Dávam slovo poverenej členke výboru pre sociálne veci poslankyni Márii Šofranko, aby hlasovanie uviedla. (Hlasovanie o návrhu strategických zámerov činnosti Sociálnej poisťovne na obdobie rokov 2022 – 2027 , tlač 1220.)
Soboňa, Juraj, poslanec NR SR (2019-01-30):
Ďakujem pekne, pán predsedajúci. Ďakujem za rozpravu, ktorá tu odznela, za kolegov, aj za tie faktické pripomienky. Chcel by som sa vyjadriť aj k pánovi Feckovi, ktorý sa pozitívne vyjadril viac-menej o tejto podpore a vlastne vyjadril to aj na výbore, že by bolo dobré začleniť do tohto systému dotačného aj včely. Samozrejme, tak ako sme o tom rozprávali, bude sa to dať uskutočniť, ale to treba hovoriť s Pôdohospodárskou platobnou agentúrou, ktorá vlastne v spolupráci s tou Slovenskou potravinárskou a poľnohospodárskou komorou navrhovala tieto jednotlivé komodity, a vlastne to nie je výmysel Slovenskej národnej strany alebo ministerstva pôdohospodárstva, na tomto systéme sa dlhodobo pracovalo. A chcel by som, pán Fecko, ťa poopraviť, možno si si nevšimol, v tej spoločnej správe je uvedené, že účinnosť zákona je od 1. 4. 2019, nakoľko sa akceptovali pripomienky ústavnoprávneho výboru, je to uvedené v tej spoločnej správe a stotožňuje sa s tým aj gestorský výbor, takže len toľko. Práveže si myslím, že to je ešte len začiatok pomoci pre našich poľnohospodárov. Komu z nás tu nezáleží na rozvoji a zamestnanosti na vidieku, na rozvoji nášho vidieka? Veď máme dlhodobé skúsenosti, že hlavne v prístupových rokoch, keď sme vstupovali do Európskej únie, bola táto téma veľmi podhodnotená a zanedbaná a neboli vyjednané jednaké podmienky pre všetkých uchádzačov. A chcem vám len na adresu pani kolegyne povedať, že v ôsmich krajinách Európskej únie táto systémová pomoc prebieha a ide nad rámec a my by sme sa mali tým inšpirovať, napríklad v Nemecku sa poskytuje aj na veterinárne liečivá v živočíšnej oblasti, v rastlinnej výrobe táto podpora je aj na pripoistenie takých udalostí, ako tu spomínal aj kolega Kvorka, že ktoré my nevieme predvídať a zvlášť v tejto dobe, keď skutočne tá zmena klímy je pociťovaná aj v našich podmienkach. Takže aj iné krajiny Európskej únie poskytujú, poskytujú túto pomoc a idú nad rámec aj tejto našej pomoci. Je to taká prvotina a máte obavy že z rozdeľovania. Je každý jeden poľnohospodár, ktorý pôsobí v tomto odvetví, má nárok na túto pomoc a musí si, samozrejme, podať tú žiadosť. Predsa nič vám nepríde zadarmo, musíte splniť nejaké elementárne veci, ktoré som už spomínal, že sú uľahčené veľmi administratívne, že vlastne je uľahčenie, že sa môže podávať tá žiadosť aj elektronicky. A je to, ako ste si všimli, zatiaľ na 3 roky a je to na roky 2019, 2020, 2021, to znamená, že aj v budúcom volebnom období, vlastne sa to prelína už do ďalšieho volebného obdobia, a ja by som za tým naozaj nehľadal žiadnu, žiadnu politiku. Napriek tomu ďakujem za plodnú diskusiu a verím, že tak, ako povedal aj pán Jurzyca, že niektorí poslanci zo SaS nemali s týmto zákonom, návrhom zákona problém v prvom čítaní, že drvivou väčšinou, kolegyne, kolegovia, podporíme tento zákon, ktorý, ako som už povedal v úvode, je dlho očakávaný, dlho očakávaný zo strany našich poľnohospodárov. Ďakujem.
Glváč, Martin, podpredseda NR SR (2016-10-21):
S faktickou poznámkou pani poslankyňa Blahová, nech sa páči.
Grendel, Gábor, podpredseda NR SR (2020-12-17):
Neprekrikujte sa, páni poslanci. (Reakcia z pléna: „Pán Kotleba má slovo, nie Herák!“ Ruch v sále.)
Kubánek, Stanislav, poslanec NR SR (2014-05-29):
Pán predseda, dajte hlasovať o bodoch zo spoločnej správy 1 až 27, 29 až 38 a 40 až 74 spoločne s odporúčaním gestorského výboru schváliť.
Jurinová, Erika, podpredsedníčka NR SR (2013-01-31):
Ďakujem pekne. Rovnako začnem tým, čím pán Kaník skončil. Zopakujem, že výbory a komisie budú skutočne predĺženou rukou politikov. Tento systém sme tu mali do roku 2004 a menil sa preto, lebo sa neosvedčil. Bolo to korupčné, rodinkárske prostredie. Obávam sa, že teraz to nebude inak. Čo sa týka toho vzdelávania a čítania, ja vás ubezpečujem, že zúčastňujem sa seminárov, rada sa stretávam s ľuďmi, so zdravotne postihnutými ľuďmi, dokonca dnes sme mali spoločnú tlačovku, takže k tomu aspoň trošku. Hovorili ste o tom, že na úradoch práce sa bude šetriť napríklad na poštovnom. To je pravda, že nebudete možno posielať doporučene listy, ale zasa budete ich posielať o to viac, pretože aj tých zdravotne postihnutých chcete nahnať na úrady práce, ktoré, podotýkam, zatiaľ nie sú všetky sprístupnené zdravotne ťažko postihnutým. Takže robíte väčšiu bariéru, ako majú doteraz. Ešte v zákone som nejako veľmi nevyzdvihla, ale ja oceňujem, že v zákone sa naozaj alebo teda v rozprave som nevyzdvihla, ale oceňujem, že v zákone sa naozaj nachádzajú aj dobré veci. Ale ako to obvykle býva vo vašich zákonoch, tie dobré veci sú prebité práve takými vecami, ktoré sú potom nezlučiteľné možnože niekedy až s prežitím iných skupín ľudí. Ďakujem.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 107, za 19, proti 33, zdržalo sa 35, nehlasovalo 20. Konštatujem, že sme tento návrh neschválili.
Pročko, Jozef, poslanec NR SR (2020-04-28):
Ďakujem veľmi pekne. Milá pani kolegyňa, to, čo ste povedali, je absolútna, absolútna pravda, pretože súdnictvo je v neskutočnom, ale neskutočnej kríze, mne chodia denne stovky správ, kde sa ľudia sťažujú na to, že sa nemôžu domôcť svojho práva, ale čo chceme, keď nás tu a súdnictvo ovládali takí ľudia, ako sú Kočner a štátna tajomníčka. Ja by som chcel len doplniť jednu vec, ktorú ste tam nepovedali, to sú prokuratúra. To je tiež niečo, čo tento štát právne ničí, pretože my tu máme prokurátorov, máme tu prokurátora, ktorý z niekoľko desiatok podaní nevyriešil ani jedno. Takže ďakujem veľmi pekne. Naozaj súdnictvo je niečo, čo tu treba nieže zmeniť, ale prekopať. Ďakujem.
Laurenčík, Milan, podpredseda NR SR (2021-11-30):
Ďakujem. Na vaše vystúpenie neboli faktické poznámky. Teraz dávam slovo pánovi poslancovi Mariánovi Viskupičovi, ktorý vystúpi v rozprave, nech sa páči.
Šimečka, Michal, podpredseda NR SR (2024-01-18):
Ďakujem pekne. Pán poslanec Dostál.
P. Paška, predseda NR SR: (2009-02-05):
(Hlasovanie.) 137 prítomných, 135 bolo za, 1 sa zdržal, 1 nehlasoval. Návrh sme pridelili výborom a určili lehoty na prerokovanie. Teraz pán poslanec Martinák uvedie v prvom čítaní hlasovanie o návrhu poslankyne Národnej rady Slovenskej republiky Jarmily Tkáčovej na vydanie zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov . Je to tlač 883.
M. Číž, podpredseda NR SR: (2006-12-12):
Slovo má pani Mária Sabolová.
Grendel, Gábor, podpredseda NR SR (2020-07-14):
Dve faktické poznámky na vystúpenie pána poslanca. Končím možnosť prihlásiť sa s faktickými. Pani poslankyňa Zemanová.
Grendel, Gábor, podpredseda NR SR (2020-07-23):
Jedenásť faktických poznámok, končím možnosť prihlásiť sa s faktickými poznámkami. Pán poslanec Ňarjaš by mal ísť ako prvý, ale nevidím ho v sále. (Reakcia z pléna.) Aha, pardon. Tak nech sa páči, pán poslanec.
Pročko, Jozef, poslanec NR SR (2020-09-23):
Áno, ďakujem. A ja budem pokračovať v tom, v čom začal pán poslanec Herák, pretože naozaj tieto populistické návrhy zákonov, čo tu predkladá ĽSNS, nie sú o tom, že chcú pomôcť, ale oni dobre vedia, že jednoducho tieto zákony neprejdú v tomto parlamente, lebo s fašistami tu nikto nebude hlasovať, ale oni to tam dajú a tým pádom vedia, že to neprejde. Ale populisticky si to budú zvyšovať. My tuná v OĽANO sme naozaj prispeli nezištne, nezištne. A pozrite sa, čo Mazurek tu predvádza, zase robí z nezištnej pomoci, zase očierňuje ľudí, klame, ako povedal pán poslanec Herák, klame a robí z ľudí, ktorí chcú pomáhať, netvorov. A sa spýtam len jednu vec. Predstavte si, kto navrhol to zníženie tých platov? No ĽSNS. Navrhli, ale čo spravili? Myslíte si, že si aspoň jeden z nich znížil ten plat?! Tak ako to navrhli? Myslíte si, že aspoň jeden z nich to urobil? Samozrejme, že nie, lebo toto je ich politika. Oni vedia, že týmto tu budú čučať možno ďalších dvanásť rokov, nič nemusia robiť, budú trieskať tieto svoje populistické kecy a budú tu sedieť. Predstavte si, že by títo ľudia vládli, že by títo ľudia rozhodovali. Šíria nenávisť, šíria zlo. A to je to, čo tu stále od nich len počujeme. Počuli ste niekedy o; preto som povedal, ospravedlňujem sa, že jelito, ale naozaj ako včera tu Mazurek nadával, pripečený, ale neospravedlnil sa. Rozprávajú tu o tom, že ako my ostatní sa správame. Pozrite sa, ako sa správajú. Klamete a zavádzate. (Reakcie z pléna.)
A. Belousovová, podpredsedníčka NR SR: (2009-10-29):
Doplňujúcu otázku chcete položiť, pani poslankyňa? Nech sa páči.
Ľ. Kaník, minister práce, sociálnych vecí a rodiny SR: (2002-12-12):
Tento návrh obsahuje návrh na odvolanie dvoch členov Predstavenstva Národného úradu práce pána Miloša Nosála a Jána Varjúa a voľbu štyroch členov. Nejde však o rozšírenie správnej rady, ale o to, že v minulom období neboli zvolení všetci členovia Národného úradu práce, ktorých podľa zákona má byť päť ako zástupcov štátu, ale len traja. V tomto návrhu dochádza k naplneniu daného zákonného stavu a návrh na zvolenie všetkých členov. Pána Miloša Nosála navrhujeme odvolať a zároveň zvoliť z toho dôvodu, že jeho funkčné obdobie sa končí v januári, ale ministerstvo financií, ktorého je zamestnancom, chce, aby naďalej tento pracovník zastupoval ministerstvo financií v danej správnej rade a aby sme nemuseli predkladať v januári nový návrh na vymenovanie ďalšieho člena správnej rady, navrhujeme ho dnes odvolať a zároveň aj zvoliť do nového funkčného obdobia. Za nových členov Predstavenstva Národného úradu práce ako zástupcov štátu navrhujem zvoliť Miroslava Beblavého, štátneho tajomníka ministerstva práce a sociálnych vecí, Jána Almášiho, pracovníka ministerstva práce a sociálnych vecí, Miloša Nosála, pracovníka ministerstva financií, a Tibora Katocsa, zamestnanca ministerstva poľnohospodárstva. Ďakujem za pozornosť. Čo sa týka návrhu na odvolanie a voľbu členov Dozornej rady Národného úradu práce ako zástupcu štátu, opäť ide o obdobný materiál, preto budem stručný. Navrhujeme odvolať Kristínu Százovú a Pavla Kravca. Treťou členkou dozornej rady je Ing. Feješová, ktorej funkčné obdobie trvá až do roku 2005, zastupuje ministerstvo financií a ministerstvo financií naďalej chce, aby ju táto pani inžinierka zastupovala. Takže ona zotrváva alebo je navrhnutá na zotrvanie v tomto dozornom orgáne. Za nové členky Dozornej rady Národného úradu práce zástupcov štátu navrhujem zvoliť Annu Machalíkovú, tajomníčku tripartity, a Ritu Tornyaiovú, zástupkyňu ministerstva výstavby a regionálneho rozvoja. Ďakujem za pozornosť. Z. Martináková, podpredsedníčka NR SR: Ďakujem, pán minister. Prosím poverenú členku výboru pre sociálne veci a bývanie pani poslankyňu Kláru Sárközy, aby informovala o prerokovaní oboch návrhov vo výbore.
Grendel, Gábor, podpredseda NR SR (2020-11-04):
Hlasujeme o skrátení lehoty, prosím, prezentujme sa a hlasujeme. (Hlasovanie.) Prítomných 110 poslancov, za 74, proti 2, zdržalo sa 18 poslancov, nehlasovalo 16 poslancov. Konštatujem, že sme skrátili lehoty. Nech sa páči, pani spravodajkyňa.
P. Hrušovský, predseda NR SR: (2004-12-15):
Otváram rozpravu o tomto bode programu. Pýtam sa pánov poslancov, či sa chce niekto prihlásiť do rozpravy. Konštatujem, že nie. Preto vyhlasujem rozpravu o tomto bode programu za skončenú. Ďakujem pánovi poslancovi Polkovi, pánovi ministrovi vnútra Palkovi. Pán minister práce, sociálnych vecí a rodiny, už vás teraz poprosím, aby ste vymenili pána ministra vnútra ako navrhovateľa a predložili Národnej rade vládny návrh zákona, ktorým sa mení a dopĺňa zákon č. 283/2002 Z. z. o cestovných náhradách, ktorý prerokúvame ako tlač 952. Nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 283/2002 Z. z. o cestovných náhradách v znení zákona č. 530/2004 Z. z. a o doplnení niektorých zákonov , tlač 952.)
P. Hrušovský, predseda NR SR: (2003-11-06):
Schválili sme body zo spoločnej správy. M. Demeterová, poslankyňa: Bod 15 napriek tomu, že gestorský výbor ho odporúča schváliť, je tu, musím upozorniť ako spravodajkyňa na ten rozpor.
Bašistová, Alena, poslankyňa NR SR (2019-05-21):
Ďakujem veľmi pekne za slovo. Mne je trošku ľúto aj po včerajšom dni, aj po dnešnom, že sa táto debata, ktorá by mala byť venovaná teda hlavne pani komisárke a jej správe, zvrháva na nejaké politické prekáračky. Nedá mi ale nepovedať naozaj osobnú skúsenosť zase s košickou župou, kde si myslím, že mám veľmi dobré vzťahy. I napriek tomu po zavedení novely 448, že tam bola úspora 1,7 milióna eur a my sme ušetrili tie prostriedky, že naozaj sa využili síce na sociálnu oblasť, ale hlavne na odmeny pre zamestnancov tých zariadení, ktoré spadajú pod župu, a nedostali sa ku neverejným poskytovateľom, o čom svedčí aj to, že pani Ghannamová, ktorá zastupuje celú širokú partiu odborníkov, tak hovorila o tomto probléme. Takže tá problematika je naozaj široká na to, na čo chcela možno poukázať aj kolegyňa z výboru, pani poslankyňa Vaľová. Bol aj ten náznak, o čom sme sa bavili na výbore, že naozaj tá spolupráca vyšších územných celkov, ZMOS-u alebo únie miest a obcí a, samozrejme, ministerstva alebo aj pani komisárky a podobne by mala byť taká prínosnejšia a naozaj by sa mali veci posúvať smerom dopredu a mali by pomáhať ľuďom, lebo tá služba ľuďom by mala byť, ďakujem, na prvom mieste.
Laurenčík, Milan, podpredseda NR SR (2020-11-24):
Ďakujem. Prerušujem rokovanie o tomto bode programu. Vážené panie poslankyne, vážení páni poslanci, ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení zákon č. 467/2002 Z. z. o výrobe a uvádzaní liehu na trh v znení neskorších predpisov . Vládny návrh zákona je pod tlačou 257, spoločná správa výborov má tlač 257a. Opäť vás prosím, pán podpredseda vlády a minister financií, pán Eduard Heger, aby ste odôvodnili vládny návrh zákona. Nech sa páči, máte slovo.
Glváč, Martin, podpredseda NR SR (2017-12-08):
Pán poslanec Nemky, poprosím vás, netelefonujte v sále!
Grendel, Gábor, podpredseda NR SR (2022-03-30):
Pán poslanec Eduard Kočiš ako ďalší s faktickou poznámkou.
Galis, Dušan, poslanec NR SR (2023-06-21):
Ďakujem pekne za slovo. Ja len chcem pripomenúť, že v rámci pripomienkového konania neboli akceptované zásadné pripomienky jednotlivých športových zväzov a združení, ani zákon nebol prerokovaný v legislatívnej rade vlády. Ďakujem.
Beblavý, Miroslav, poslanec NR SR (2012-10-18):
Pán poslanec Bublavý, keďže vás považujem za čestného človeka, a to nielen preto, že máme také podobné mená, tak dovoľte mi vás upozorniť, že ste sa, myslím, čestne pomýlili, lebo § 35 ods. 22 a 23 hovorí, že ak budú prevádzkovatelia hazardnej hry prevádzkovať výherné prístroje v prevádzke, ktorá nie je herňou, môžu v takejto prevádzke umiestniť najviac dve takéto zariadenia. To znamená, že môžu dva automaty dať aj do krčmy k pultu. Ak ich budú chcieť tam dať viac ako dva, bude platiť to, čo ste práve prečítali. Môžete si to ľahko skontrolovať. A keby to platilo, tak ako hovoríte, že aj tie dva musia byť v stavebne oddelenej časti s osobitným vchodom, tak by som mal dosť iný postoj, hoci teda chlapi vyjdú jednými, vojdú druhými dverami, ale predsa len myslím si, že by to bolo iné. Ale, bohužiaľ, nemáte pravdu. Ale, hovorím, verím, že to bol omyl, že to nebola nejaká snaha o manipuláciu. No a ako povedal aj kolega Viskupič, toto je prvé čítanie. Toto je o tom, či sa chceme tým zaoberať, čo si o tom celkovo myslíme. Ja nemám ambíciu tu pánovi ministrovi teraz diktovať konkrétne riešenie v oblasti referenda alebo VZN-ka. Naozaj, mala by odtiaľto vzísť politická vôľa, kde si SMER povie, nemusí to teraz povedať nahlas, ale minimálne dovnútra: „Chceme nájsť širšie zázemie pre túto novelu a sme ochotní hľadať, povedzme, riešenie toho, čo zjavne v rozprave už bolo identifikované ako kľúčové, pálivé body, a hľadať kompromis a dostať z toho 120 – 140 hlasov za túto novelu možno, alebo chceme presadiť to, s čím sme prišli ako ministerstvo financií, pričom máme svoju osemdesiattrojku, ktorá funguje pomerne spoľahlivo.“ To je politické ovzdušie, ktorému čelí, myslím si, pán minister, a teda širšie celá vláda a jeho strana. A, samozrejme, to musí robiť slobodne on sám. Ja za seba len chcem povedať, že naozaj nemyslím, že tá novela je od diabla. A keby sa urobila dobre, myslím si, že je plne podporiteľná. Ďakujem pekne.
Zmajkovičová, Renáta, podpredsedníčka NR SR (2013-09-03):
Ďakujem, pán minister. Prosím spoločného spravodajcu z výboru pre obranu a bezpečnosť poslanca Vladimíra Matejičku, aby podal správu o výsledku prerokovania návrhu vo výboroch. Nech sa páči, pán spravodajca.
Lehotský, Tomáš, poslanec NR SR (2022-06-16):
Ďakujem veľmi pekne. Vážení kolegovia, vážený predsedajúci, vážený pán minister, vážené pani poslankyne, páni poslanci, sme v rozprave, kedy diskutujeme už o druhom návrhu tzv. kilečka počas tejto vlády. Ide o návrh takmer dvesto opatrení, ktoré majú zjednodušiť podnikanie, fungovanie podnikateľov a obchodných spoločností a firiem na trhu tak, aby to podnikatelia mali na Slovensku jednoduchšie. Podnikatelia a firmy sú častokrát zaznávaným sektorom v našej ekonomike, je však potrebné neustále zdôrazňovať ich potrebu. Sú to práve podnikatelia a firmy, ktoré vytvárajú pracovné miesta, ktoré vytvárajú pracovné príležitosti, sú to podnikatelia fyzické osoby, ktoré vytvárajú sami pre seba pracovnú príležitosť a tak... (Prerušenie vystúpenia predsedajúcim.)
Blaha, Ľuboš, poslanec NR SR (2021-06-22):
Páni kolegovia z koalície, ja plne rešpektujem vaše komplexy, ale, prosím vás, pomsta nie je riešenie. Ja som presvedčený, súdruh Zajačik, že nebyť toho, že tu bol bývalý režim, tak dnes ste laureátom Nobelovej ceny bezpochyby. No ale už by ste sa mohli prestať mstiť. A je holým faktom, či sa vám to páči, alebo nie, že 700 mŕtvych bývalého režimu, za tých 700 mŕtvych vy chcete kolektívne trestať všetkých bezpečákov bez ohľadu na to, či niečo spáchali, alebo nie, a nemeckí nacisti za 40 mil. potrestali svojich pohlavárov tým, že z nich spravili prezidentov. To je ten rozdiel. To je ten rozdiel, že nemecký prezident bol nacista a vy tu teraz obyčajného vojačika a obyčajného spravodajcu idete trestať za to, lebo je to kolektívna vina späť. A ako poslední fašisti. Ešte aj ten norimberský tribunál bol tým najväčším prašivcom, ako bol Göring, dopriaty, ale nie, vy nedoprajete súd, normálny súd bežným ľuďom. Vy ich odsúdite rovno. Len preto, že mali nejaké povolanie, a nič zlé nemuseli urobiť. A potom počúvam od pani Andrejuvovej, že my nikoho neodsudzujeme, my im len berieme dôchodky. No to je fantastické! To je úžasné! To je, normálne, do dejín humoru sa zapíše takéto niečo. Vy im idete zobrať príjem, vy ich idete vyhladovať. To je, ako keby povedal pán Hitler, nie, my nikoho neodsudzujeme, my ich len naženieme do koncentráku. To myslíte vážne? To choďte povedať tým starčekom, ktorí tu bojovali v druhej svetovej vojne proti fašizmu, a vy im teraz idete brať aj posledné omrvinky, ktoré majú! Jediný, kto povedal niečo správne, s výnimkou kolegov z opozície, bol pán Borguľa. Toto je výsmech pre ľudí. Výsmech. Ľudia padajú na ústa kvôli COVID-u, zomrelo 12 600 ľudí a vy tu teraz riešite takéto somariny, s prepáčením. Už sa spamätajte. Raz budeme súdiť vás! Ďakujem.
P. Paška, predseda NR SR: (2009-09-09):
(Hlasovanie.) 132 prítomných, 51 za, 40 proti, 38 sa zdržalo, 3 nehlasovali. Ani tento návrh nenašiel podporu. Ďakujem, pán spravodajca. Pani poslankyňa Košútová uvedie hlasovanie o návrhu pána poslanca Záhumenského, ktorým dopĺňa zákon č. 39/2007 Z. z. o veterinárnej starostlivosti. Je to tlač 1169.
Tomáš, Erik, poslanec NR SR (2019-12-03):
Ďakujem pekne. Vážený pán predsedajúci, kolegovia, kolegyne, dovoľte mi predložiť spomínanú správu. Podľa § 123 ods. 4 zákona o sociálnom, zákona č. 461/2003 Z. z. o sociálnom poistení v znení neskorších predpisov členov Dozornej rady s výnimkou predsedu volí a odvoláva Národná rada Slovenskej republiky. Návrh na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne predkladá Národnej rade Výbor Národnej rady pre sociálne veci, do ktorého pôsobnosti Sociálna poisťovňa patrí. Generálny sekretár Asociácie zamestnávateľských zväzov a združení Slovenskej republiky Oto Nevický oznámil Národnej rade listom zo dňa 21. novembra 2019, že inžinier Pavol Brnka písomne oznámil vzdanie sa členstva v Dozornej rade Sociálnej poisťovne k 31. decembru 2019. Súčasne navrhujú zvoliť do Dozornej rady Sociálnej poisťovne JUDr. Daniela Širhala, MBA manažéra pre sociálny dialóg a právne záležitosti a zástupcu generálneho sekretariátu AZZZ. Návrh na voľbu JUDr. Daniela Širhala za člena Dozornej rady Sociálnej poisťovne bol predložený v súlade so zákonom o sociálnom poistení v znení neskorších predpisov a kandidát spĺňa podmienky stanovené § 123 tohto zákona. Výbor Národnej rady Slovenskej republiky pre sociálne veci uznesením č. 223 z 28. novembra 2019 súhlasil s návrhom na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne a konštatoval, že je predložený v súlade so zákonom o sociálnom poistení. Výbor odporúča Národnej rade Slovenskej republiky a) zobrať na vedomie vzdanie sa člena Dozornej rady Sociálnej poisťovne Pavla Brnku k 31. decembru 2019, b) zvoliť za člena Dozornej rady Sociálnej poisťovne zástupcu navrhnutého reprezentatívnymi združeniami zamestnávateľov Daniela Širhala, ktorého funkčné obdobie začína plynúť od 1. januára 2020, c) vykonať akt voľby podľa príslušných ustanovení zákona Národnej rady o rokovacom poriadku v znení neskorších predpisov a v súlade s volebným poriadkom o voľbe a odvolávaní funkcionárov schváleného uznesením Národnej rady Slovenskej republiky zo 17. júna 2011 č. 498. Zvolený je kandidát, ktorý získa nadpolovičnú väčšinu hlasov prítomných poslancov Národnej rady, opakovaná voľba sa nekoná, ak bol na funkciu navrhnutý len jeden kandidát, ktorý z dôvodu, že nezískal potrebnú väčšinu hlasov, nebol zvolený. V takom prípade sa vykonajú nové voľby na niektorej z ďalších schôdzí Národnej rady. Výbor ma poveril informovať Národnú radu o výsledku prerokovania návrhu vo výbore pre sociálne veci a o stanovisku výboru. Pán predsedajúci, otvorte, prosím, rozpravu.
P. Hrušovský, predseda NR SR: (2005-03-15):
(Hlasovanie.) 140 prítomných,  111 za návrh, 24 proti, 5 sa zdržalo. Návrh zákona sme schválili do druhého čítania . Ďalší návrh. M. Abelovský, poslanec: Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady  prideľuje predložený návrh zákona výborom Národnej rady, teda všetkým okrem mandátového a imunitného výboru, Výboru Národnej rady pre nezlučiteľnosť funkcií, pre európske záležitosti, Osobitného kontrolného výboru na kontrolu SIS, Osobitného kontrolného výboru na kontrolu činnosti Vojenského spravodajstva a kontrolného výboru  na kontrolu činnosti Národného bezpečnostného úradu a Výboru Národnej rady na kontrolu použitia informačno-technických prostriedkov. Ďalej, aby za gestorský výbor bol určený  hlasovaním ústavnoprávny výbor s tým, že určené výbory vládny návrh zákona prerokujú v druhom čítaní do 4. mája a v gestorskom výbore do 6. mája 2005.
Duchoň, Daniel, poslanec NR SR (2013-06-28):
Ďakujem pekne. Pán kolega, ja na rozdiel teda od vás si myslím, že tento zákon alebo návrh zákona nemožno podporiť aj vzhľadom na to, že je to v rozpore s konsolidáciou verejných financií tak, ako ju vláda minulý rok predstavila. A tak, ako povedal aj včera pán minister, ukazuje sa, alebo už je jasným faktom, že aj vďaka zvýšenej sadzbe je daňový výber, čo sa týka dane z príjmu právnických osôb, vyšší o 230 mil. eur. Čo sa týka tej šedej ekonomiky, ja si myslím, že šedú ekonomiku netreba akceptovať ako, alebo zmieriť sa s tým, že tu je. Ako je to síce pravda, ale treba účinne proti nej bojovať tak, ako sa napríklad podarilo schváliť alebo prijať mnohé zmeny zákonov, ktoré majú za cieľ práve bojovať s daňovými únikmi a so šedou ekonomikou. A dovolím si tvrdiť, že ťažko by sa asi aj vôbec odhadlo, že aké percento alebo aký bol podiel tej šedej ekonomiky aj v čase, keď tu bola 19-percentná sadzba dane z príjmov. Ďakujem.
Galbavý, Tomáš, poslanec NR SR (2011-02-04):
Áno, pán predsedajúci, pán predseda, prepáčte, ďakujem za slovo. Chcel by som sa aj ja vyjadriť k vystúpeniu pani poslankyne Gabániovej. (Smiech v sále.) Isteže na úvod musím poďakovať za politologické vystúpenie, za výroky, citácie Orwella a Huxleyho, boli výstižné. Neviem, či výstižné pre túto citáciu, ale chcem povedať niečo iné. Nie, v súvislosti nielen s vašim vystúpením, pani poslankyňa, ale aj s vystúpeniami vašich kolegov ma napadol známy výrok Haškovho Švejka: „Ľudia, preboha, nestrieľajte, veď sú tady ľudia!“ Aby ste si plne uvedomili, napriek tomu, že sme koaliční poslanci, aj my sme len ľudia a veľmi ťažko sa nám to počúva. Nie preto, že by ste mali náhodou pravdu, ale preto, že nesmierne, nesmierne naozaj zosmiešňujete tento parlament. Nazývať nás totalitárnymi poslancami, vyčítate nám, že nedokážeme a že nie sme schopní zvoliť generálneho prokurátora, a zároveň nám vyčítate, že sa o to pokúšame. Hovoríte, že tajná voľba je výdobytkom demokracie, no. A ja si stojím za tým svojím výrokom, to je na margo pána poslanca Ondruša, že tajná voľba ako procedúra bola súčasťou aj bývalého režimu, čiže socializmu, ako vidíte, nebola slobodná. Bola tajná, ale nebola slobodná. Tajné voľby neznamenajú automaticky, že sú aj slobodné. A v každom prípade by sme si mali uvedomiť, že, ja teraz nevylučujem, že odtajnením voľby možno umožníme, aby niektorí naši kolegovia boli slobodní. Skúste sa nad tým zamyslieť.
Blanár, Juraj, podpredseda NR SR (2021-02-25):
Reagujte, prosím vás, na predrečníka.
B. Bugár, podpredseda NR SR: (2005-03-16):
L. Polka, poslanec: Vážený pán predsedajúci, dovoľte, aby som predniesol správu výborov Národnej rady o výsledku prerokovania návrhu na vyslovenie súhlasu s pristúpením Slovenskej republiky k protokolu vypracovanému na základe čl. 43 ods. 1 Dohovoru o zriadení Európskeho policajného úradu, tlač 1034. Výbor Národnej rady Slovenskej republiky pre obranu a bezpečnosť ako gestorský v návrhu na vyslovenie súhlasu Národnej rady s pristúpením Slovenskej republiky k protokolu vypracovanému na základe čl. 43 ods. 1 Dohovoru o zriadení Európskeho policajného úradu, ktorým sa mení a dopĺňa uvedený dohovor, podáva Národnej rade túto správu. Predseda Národnej rady svojím rozhodnutím č. 1062 z 23. februára 2005 pridelil návrh na vyslovenie súhlasu na prerokovanie ústavnoprávnemu výboru a Výboru Národnej rady pre obranu a bezpečnosť ako gestorskému. Oba výbory Národnej rady uvedený materiál prerokovali a odporučili Národnej rade Slovenskej republiky podľa čl. 86 písm. d) Ústavy Slovenskej republiky a) vysloviť súhlas s pristúpením Slovenskej republiky k protokolu vypracovanému na základe článku 43 ods. 1 Dohovoru o zriadení Európskeho policajného úradu, b) rozhodnúť o tom, že protokol vypracovaný na základe čl. 43 ods. 1 Dohovoru je medzinárodnou zmluvou podľa čl. 7 ods. 5 Ústavy Slovenskej republiky a táto zmluva má prednosť pred zákonmi Slovenskej republiky. Výbor Národnej rady Slovenskej republiky pre obranu a bezpečnosť v súlade s rozhodnutím predsedu Národnej rady schválil návrh na uznesenia, ktoré si vám dovolím prečítať. Uznesenie Národnej rady k návrhu na vyslovenie súhlasu Národnej rady Slovenskej republiky s pristúpením Slovenskej republiky k protokolu vypracovanému na základe čl. 43 ods. 1 Dohovoru o zriadení Európskeho policajného úradu. Národná rada podľa čl. 86 písm. d) Ústavy Slovenskej republiky a) vyslovuje súhlas s pristúpením Slovenskej republiky k protokolu a b) rozhodla o tom, že protokol vypracovaný na základe čl. 43 ods. 1 Dohovoru o zriadení Európskeho policajného úradu (dohovor o Europole), ktorým sa mení a dopĺňa uvedený dohovor, je medzinárodnou zmluvou podľa čl. 7 ods. 5 Ústavy Slovenskej republiky a ako taký má prednosť pred zákonmi. Pán podpredseda, prosím, otvorte rozpravu.
Hort, Milan, podpredseda NR SR (2011-07-11):
S faktickými poznámkami sa na vystúpenie pána poslanca Číža prihlásili dvaja poslanci, pán Branislav Ondruš a pán Ľudovít Jurčík. Uzatváram možnosť reagovať na predrečníka faktickou poznámkou. Slovo má pán poslanec Ondruš. Nech sa páči.
Dostál, Ondrej, poslanec NR SR (2023-05-03):
Ďakujem za reakcie. K tej inflácii. Pán poslanec Schlosár a pán poslanec Mizík to zrejme nepochopili, ale samozrejme, že zlodej je zlodejom, aj keď ukradne 10 eur alebo 20 eur, je zlodej a keď sa mu to dokáže, tak je nejakým spôsobom postihovaný. Ide o to, že či má byť postihovaný za trestný čin, alebo za priestupok, ktorý spáchal, lebo medzi tým naša legislatíva rozlišuje. A v roku 2005, keď sa schvaľoval ten zákon, tak sa schválil tak, že ak tam nie sú iné okolnosti, tak ak je ukradnutá suma vo výške priemerného dôchodku, v tom čase, keď sa zákon schvaľoval, tak to ešte nie je trestný čin, je to ešte priestupok, samozrejme, trošku vyššie už to, už to trestný čin je. Dnes tá úprava je navrhnutá tak, že výška priemerného dôchodku nie za tento rok, keď sa ten zákon schváli alebo neschváli, ale za predchádzajúci rok je už trestný čin, ak by došlo k odcudzeniu. Čiže v tomto slova zmysle je, je, je to prísnejšie ako v čase, keď sa zákon schvaľoval. A teda tváriť sa, že nebudeme prihliadať na infláciu, no tak keď tu budeme mať nejakú hyperinfláciu, tak potom vlastne to isté konanie, ktoré pred tou infláciou nebolo ani priestupkom, by sa teraz stalo trestným činom. Čiže áno, treba prihliadať na infláciu. Koho záujmy zastupujem? No tak rád budem zastupovať záujmy tých ľudí, ktorí sú postihovaní drakonickými trestami za užívanie marihuany, a hrdo sa k tomu hlásim aj na pôde parlamentu, nielen v slniečkarskej kaviarni. A pokiaľ ide o tú tému znásilnenia, súhlasu a bezbrannosti, bol by som rád, keby sa k tomu pán minister mohol vyjadriť a môže sa vyjadriť ešte aj v rozprave, aby sme prípadne naňho mohli aspoň faktickými reagovať, lebo pán poslanec Pročko už asi nevystúpi. Čiže keď to bude v roz... (Prerušenie vystúpenia časomerom.)
Laššáková, Jana, podpredsedníčka NR SR (2014-06-24):
Pán poslanec Novotný, nech sa páči.
M. Číž, podpredseda NR SR: (2008-07-01):
Teraz dávam slovo spoločnému spravodajcovi z výboru pre vzdelanie, mládež, vedu a šport pánovi poslancovi Vladimírovi Švidroňovi a prosím ho, aby informoval... (Hlas z pléna.) Prosím? (Odpoveď z pléna.) Ospravedlňujem sa, dávam slovo Valentínovi Švidroňovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanoviská gestorského výboru. Máte slovo, pán kolega.
Zelník, Štefan, poslanec NR SR (2018-02-06):
Ja len k tej, k tomu pozmeňovaciemu návrhu. Nemohol som ho stiahnuť a nemyslím si, že je lepší váš pozmeňujúci návrh. Nakoniec z diskusie na výbore pre zdravotníctvo, keď sme o tom diskutovali, to nie je poslanecký návrh koalície. To bol poslanecký návrh, ktorý prešiel po diskusii a odsúhlasili ho všetci poslanci. Okrem vás, pani kolegyňa, pretože vy ste na tom výbore neboli. Takže ja mám zodpovednosť za, a ďakujem všetkým poslancom, ktorí podporili môj pozmeňujúci návrh. A o tom, či je lepší váš alebo môj, o tom ja nebudem polemizovať, ale myslím si, že ten, ktorý prešiel na zdravotnom výbore, je rozhodne dobrý a ďakujem všetkým kolegom a kolegyniam, ktorí boli na zdravotnom výbore a ho podporili. Ďakujem.
P. Hrušovský, predseda NR SR: (2005-05-10):
Nech sa páči, pán poslanec Novotný.
P. Paška, predseda NR SR: (2009-06-25):
Ešte vás chcem informovať, že, samozrejme, aj voľbu člena správnej rady Ústavu pamäti národa, ktorá nebola úspešná včera, budeme opakovať na septembrovej schôdzi, tak ako aj člena alebo sudcu Disciplinárneho súdu. Ďakujem pekne. Vyhlasujem krátku prestávku do 11.20 hodiny a budeme potom pokračovať v prerušenom bode programu. (Prestávka.) (Po prestávke.)
Budaj, Ján, minister životného prostredia SR (2022-05-04):
Ďakujem pekne. Vážený pán predsedajúci, dámy a páni, toto je veľmi jednoduchá novela, ktorá je, zvyšuje transparentnosť archívov Štátneho ústavu Dionýza Štúra, geologického ústavu Dionýza Štúra, ktoré obsahujú takzvané záverečné správy z prieskumov. Na Slovensku sa už vyše sto rokov robia geologické prieskumy, vytvárame tak z každého jedného geologického prieskumu, jeho záverečná správa sa zo zákona ukladá v štátnom ústave, v Štátnom geologickom ústave Dionýza Štúra, a vytvárame tak jedinečný archív poznatkov o pôde a horninách, na ktorých stojí Slovensko. Malo to ale jednu, jednu naozaj vadu, že tieto informácie, ktoré v minulých rokoch čoraz viac zaujímajú bežnú verejnosť, pretože často sa chce dozvedieť, či jej prostredie je zdravé a či nie je kontaminované, či v tom prostredí nie sú napríklad environmentálne záťaže alebo zvyšky nejakej priemyselnej výroby. Za týchto okolností vysvitlo, že predošlé vlády na časť týchto záverečných správ umožnili uvaliť tabu alebo embargo, informačné embargo na desať rokov. A to konkrétne súkromné spoločnosti, ktoré si dali urobiť prieskumy. Vysvitlo to pri kauze otázok okolo Istrochemu, kde práve súkromný vlastník Istrochemu Duslo Šaľa si dal urobiť takýto prieskum, ale keďže obsahoval hrozivé informácie o zlej kvalite podzemnej vody a takisto o veľkej environmentálnej záťaži, ktorá je v tejto, v tomto území, tak sa rozhodol využiť takúto výnimku a uvaliť na výsledky tej záverečnej správy desaťročné informačné embargo. Predkladaný zákon túto prax ukončuje. A na Slovensku pokiaľ prieskumy aj robí súkromník, my chápeme, že niekedy môže mať záujem, obchodný záujem utajiť, či objavil nejaké vzácne nerasty, alebo nejaké iné komodity, ale v prípade, že budú tieto záverečné správy obsahovať informácie týkajúce sa kvality životného prostredia, notabene zhoršenej kvality životného prostredia, nebudú smieť byť v žiadnom prípade utajované. To je hlavný obsah, hlavný obsah zákona, novely zákona. Nemá dopad na životné prostredie ani na ďalšie sledované, sledované otázky. Pán predsedajúci, skončil som.
Šeliga, Juraj, podpredseda NR SR (2021-03-19):
Ďakujem. Prezentujme sa, prosím, a hlasujme. (Hlasovanie.) Prítomných 89, za 80, proti 3, zdržalo sa 6, hlasovali všetci prítomní. Konštatujem, že dnes rokujeme len do 14.00. Nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa v súvislosti s druhou vlnou pandémie ochorenia COVID-19 menia a dopĺňajú niektoré zákony v oblasti zdravotníctva , tlač 477. Poprosím pani predsedníčku výboru pre zdravotníctvo, aby hlasovanie uviedla, nech sa páči.
Kaščáková, Renáta, poslankyňa NR SR (2019-06-24):
Áno, ja na túto poznámku zareagujem tak, že no áno, financovanie verejnoprávnych médií majú aj inde z koncesií, samozrejme, ale myslím si, že je to vždy na tej-ktorej vláde, ako sa rozhodne, že budú jej verejnoprávne médiá financované, nie je vôbec žiaden dôvod, aby sme nerozvinuli diskusiu, že by mala byť financovaná zo štátneho rozpočtu. Hovoríte, že 78 mil., ktoré dnes vyberie RTVS z koncesií, sa nedá jedným šmahom nahradiť. No je to stále tých 78 mil., ktoré sú z tých istých vrecák občanov, hej, čiže vlastne je jedno, či z toho istého vrecka občana to ide cez koncesie, alebo by to išlo cez štátny rozpočet, sú to stále tie isté peniaze tých istých ľudí. A čo sa týka toho, toho rozpočtu, o ktorom pán Rezník teda vyhlásil, že mu, že mu postačuje, no nie je to 128 mil., ten rozpočet RTVS sa šplhá k 150 mil., treba pripomenúť aj v tejto súvislosti, že táto suma je viac ako polovica všetkých výdavkov na kultúru, ktoré štátny rozpočet vynakladá, celkový rozpočet na kultúru je ledva 300-tisíc a 150..., teda, pardon, miliónov. A 150 mil. dávame len na jednu jedinú inštitúciu, ktorá má 1 500 interných, 3 000 externých zamestnancov, je to obrovská automobilka porovnaním, takže ja naozaj neviem, že či je potrebné ako teraz tými 2 eurami sa zaliečať nejakej skupine ľudí, keď tá úspora by mohla byť omnoho, omnoho väčšia, keby sme sa bavili o systémových, nejakých koncepčných zmenách, naozaj nejakej reforme, pretože RTVS dnes nezodpovedá digitálnej dobe 21. storočia, stále žije v nejakom svete, ktorý tu pretrval z čias ešte socializmu, takže je to konzerva, s ktorou určite raz bude treba niečo urobiť, a nielen takýmto kozmetickým opatrením.
Šimečka, Michal, podpredseda NR SR (2024-06-19):
Ďalšia by mala vystúpiť pani poslankyňa Bihariová, ale ona nie je v sále, čiže prepadáva poradím. Takže, pán poslanec Dubéci, nech sa páči.
Lebocký, Tibor, poslanec NR SR (2012-10-19):
Ako ďalšia v rozprave vystúpila pani poslankyňa Grečková, ktorá podala pozmeňujúci návrh, ktorý obsahuje dva body. Pán predsedajúci, dajte hlasovať o návrhu pani poslankyne Grečkovej spoločne, naraz o obidvoch bodoch. (Ruch v sále.)